नशीला पदार्थ मिला कोल्ड ड्रिंक पिलाकर युवती से किया गैंग रेप  
कालू और मनीष नाम के युवक युवती को कार में बिठाकर ले गए
शीतल पेय में नशीला पदार्थ मिलाया और युवती को पिला दिया
युवती के बेहोश होने पर उससे सामूहिक बलात्कार किया
नोएडा शहर के थाना सूरजपुर क्षेत्र के देवला गांव में एक युवती को कोल्ड ड्रिंक में नशीला पदार्थ पिलाकर उसके साथ कथित तौर पर सामूहिक बलात्कार किए जाने का एक मामला सामने आया है.
थाना सूरजपुर के प्रभारी निरीक्षक मुनीष चौहान ने बताया कि देवला गांव में रहने वाली 21 वर्षीय युवती ने घटना को लेकर थाना सूरजपुर में रिपोर्ट दर्ज कराई है. अपनी शिकायत में उसने कहा है कि कालू और मनीष नामक दो युवक 25 मई को उसको अपनी कार में बैठाकर ले गए.
युवती का आरोप है कि दोनों ने उसे शीतल पेय में नशीला पदार्थ मिलाकर पिला दिया तथा उसके बेहोश होने पर उससे सामूहिक बलात्कार किया. घटना की रिपोर्ट दर्ज कर पुलिस मामले की जांच कर रही है.
(इनपुट भाषा से)